
Felvételi tájékoztató a Váci Szakképzési Centrum Selye János Egészségügyi Technikum középfokú felvételi eljárásáról a 2027/2028-as tanévre




A középfokú beiskolázás rendjét az Oktatási Hivatal határozza meg, az erről szóló tájékoztatók itt találhatók:
https://www.oktatas.hu/kozneveles/kozepfoku_felveteli_eljaras/tajekoztato_felvetelizoknek/kozepfoku_felveteli_eljaras_informacioi

Jelentkezés a középiskolába

A középiskolai felvételi jelentkezési lapok beadási határideje: 2027. február 19.
Kérjük, hogy a jelentkezési lapot pontosan, minden adatot megadva, olvashatóan töltsék ki (törvényes képviselők telefonszáma, e-mail címe) és a 7-8. osztályban tanult minden tantárgy osztályzatát kérjük kitölteni!
A jelentkezési laphoz kérjük, mellékeljék a központi írásbeli felvételi vizsga értékelő lapjának és az SNI, BTMN tanulók esetén az érvényes szakértői vélemény fénymásolatát!


Részletes felvételi követelmények ágazatonként
Iskolánk három ágazaton hirdet felvételt a 2027/2028-as tanévre:

	KÓD
	ÁGAZAT
	A SIKERES ÁGAZATI ALAPVIZSGA UTÁN VÁLASZTHATÓ SZAKMÁK (11. ÉVFOLYAMTÓL)
	FELVEHETŐ LÉTSZÁM
	INDÍTHATÓ OSZTÁLY

	6010
	Egészségügy
	Általános ápoló
	16 fő
	0,5

	6011
	
	Egészségügyi asszisztens-fogászati asszisztens
	16 fő
	0,5

	6020
	Sport 
	Sportedző - sportszervező (a sportág: atlétika) 
	32 fő
	1

	6030
	Szociális 
	Kisgyermekgondozó, -nevelő
	32 fő
	1




Egészségügyi ágazat
Általános ápoló							Tagozatkód: 6010  
6 éves képzés
Egészségügyi asszisztens, fogászati asszisztens 		Tagozatkód: 6011  
5 éves képzés
[bookmark: _Hlk210897649]A felvétel feltétele:
· központi írásbeli felvételi vizsga 
· egészségügyi alkalmassági követelményeknek való megfelelés.
Felvételt kizáró ok:
· bukás bármely tantárgyból.
Egészségügyi alkalmassági vizsga
Az egészségügyi alkalmassági vizsga időpontjáról később adunk tájékoztatást. 

Sport ágazat 
Sportedző-sportszervező (a sportág: atlétika)			Tagozatkód:6020 
5 éves képzés
A felvétel feltétele:
· központi írásbeli felvételi vizsga 
· egészségügyi alkalmassági követelményeknek való megfelelés.
Felvételt kizáró ok:
· bukás bármely tantárgyból.
Sport alkalmassági felmérés (pályaalkalmassági felmérés)
A vizsgára a középiskolai jelentkezési lapok leadásával egyidejűleg online időpontfoglalással kell majd jelentkezni az iskola honlapján.
A vizsga időpontjáról külön értesítést nem küldünk. A vizsgázónak a lefoglalt vizsgaidőpont előtt fél órával kell megjelennie az iskolában.
Kérjük, hogy fényképes igazolványt és tornafelszerelést hozzanak magukkal.
Vizsganapok: 2027. március 9.
                        2027. március 10.
                        2027. március 11.
Követelmények:
A vizsga egy gyakorlati vizsgarészből áll. 
A bizottság a felvételizők alkalmasságát a következő területeken vizsgálja:
A gyakorlati vizsgarész követelményei
· motoros képességek felmérése az alábbiak szerint:
	[bookmark: _Hlk211525354]Feladat

	Elvárt minimum szint

	
	Fiúk
	Lányok

	15 méteres ingafutás (13 pont)
	50 hossz fölött
	40 hossz fölött

	5 m magas kötélre mászókulcsolással folyamatos mászás (13 pont)

	Plank 1 percig szabályos (12 pont)

	Helyből távolugrás (12 pont)
	200 cm max.
	170 cm max.


 
A gyakorlati vizsgarészen csak a szabályosan végrehajtott gyakorlatra adható pont. 
A gyakorlati vizsgarészen maximum 50 pont szerezhető. Amennyiben a vizsgázó vizsgarészenként nem éri el a maximális pontszám 30%-át, a felvételi kérelmét elutasítjuk, ezt a neve mellett „E” betűvel jelöljük. 
Elutasítjuk a felvételi kérelmet abban az esetben is, ha a vizsgázó a gyakorlati vizsgarészen kettőnél több állomáson nem éri el a minimum szintet. 
Egészségügyi alkalmassági vizsga
Az egészségügyi alkalmassági vizsga időpontjáról később adunk tájékoztatást. 
Szociális ágazat 
Kisgyermekgondozó, -nevelő					Tagozatkód: 6030
5 éves képzés
A felvétel feltétele:
· központi írásbeli felvételi vizsga 
· egészségügyi alkalmassági követelményeknek való megfelelés.
Felvételt kizáró ok:
· bukás bármely tantárgyból.
Egészségügyi alkalmassági vizsga
Az egészségügyi alkalmassági vizsga időpontjáról később adunk tájékoztatást. 

A felvételi pontok számításának módja iskolánkban valamennyi ágazaton
Hozott pontok (maximum 50 pont): 
· A 7. év végi és a 8. osztályos félévi osztályzatok összege magyar nyelv és irodalom, történelem, matematika és a tanult idegen nyelv és biológia tantárgyakból. 
· Szerzett pontok ( egészségügyi és szociális ágazaton maximum 100 pont, és sport ágazaton 150 pont):
· a központi írásbeli felvételi (maximum 100 pont) és 
· sport ágazaton a sport alkalmassági felmérés (maximum 50 pont) pontszámának összege.
A felvételi rangsor kialakítása a felvételi pontszám alapján történik. Azonos pontszám esetén elsőbbséget élvez az a tanuló az alábbi sorrendben:
1. akinek magasabb a matematika központi írásbeli vizsga pontszáma
2. akinek magasabb a magyar nyelv központi írásbeli vizsga pontszáma
3. sport ágazaton, akinek magasabb a 7. év végi és a 8. félévi biológia jegyének átlaga 
Teljes pontazonosság esetén a tanulók rangsorszámát a betűrend határozza meg.
Az iskola oktatói a felvételi pontszámok alapján tesznek javaslatot a felvehető tanulók személyére és a rangsorra vonatkozóan.
Azoknak a tanulóknak a felvételi kérelmét elutasítjuk, akik a sport alkalmassági vizsgán nem jelentek meg, vagy a nyújtott teljesítményük nem érte el a maximálisan szerezhető pontszám 30%-át. Elutasítjuk továbbá azon tanulók jelentkezését, akiknek a 8. osztályos félévi értesítőjében bármely tantárgyból elégtelen osztályzat szerepel. 
SNI/BTMN tájékoztató
Iskolánkba felveszünk a többi gyermekkel, tanulóval együtt nevelhető, oktatható autizmus spektrumzavarral vagy egyéb pszichés fejlődési zavarral küzdő, súlyos tanulási, figyelem- vagy magatartás-szabályozási zavarral küzdő sajátos nevelési igényű tanulókat is.
A tantárgyi értékelés alól felmentett tanulók esetén a következő pontszámítást alkalmazzuk:
· hozott pontok:
Az érvényes szakértői vélemény és az általános iskola határozatának bemutatása mellett egy tantárgyból való felmentés esetén 5. tantárgyként matematika felmentés esetén a digitális kultúra/informatika tantárgyat.
Két tantárgyból való felmentés esetén:
· a 6010, es és 6011-es tagozaton 4. tantárgyként a biológia helyett kémia jegyet, 5. tantárgyként a matematika helyett digitális kultúra/informatika tantárgyat vesszük figyelembe.
· [bookmark: _Hlk210843291]a 6020-as tagozaton 4. tantárgyként a biológia, 5. tantárgyként a testnevelés osztályzatot vesszük figyelembe.
· a 6030-as tagozaton 4. tantárgyként a biológia helyett a kémia, 5. tantárgyként az ének-zene tantárgyat vesszük figyelembe.
Ha a felvételiző SNI vagy BTMN tanuló és az érvényes szakértői javaslat alapján csak az egyik tantárgyból írja meg a központi írásbeli felvételi dolgozatot, írásbeli kérvényére - az érvényes szakértői vélemény és az általános iskolai felmentési határozatának bemutatása esetén - a megírt dolgozata pontszámát duplázzuk.

Vác, 2026.10.01.


							Dr. Hegedüsné Varga Zsuzsanna
									ig.h.

